

**Част 2. ОПИСАНИЕ НА ПРЕДМЕТА НА ПОРЪЧКАТА И ТЕХНИЧЕСКА СПЕЦИФИКАЦИЯ**

**І. Описание на предмета на поръчката.**

*Предметът* ***на настоящата обществена поръчка*** ***е "Реновиране на част от дворното пространство на Националната професионална гимназия по компютърни технологии и системи - гр. Правец"***

Целта на настоящата обществена поръчка е сключването на договор за изпълнение на строително-монтажни и строително-ремонтни дейности, необходими за реновиране на дворното пространство около сградата на Националната професионална гимназия по компютърни технологии и системи - гр. Правец (НПГ по КТС – гр. Правец), ул. Перуша №4.

Пълният обхват на видовете дейности и количества, дължими от изпълнителя, са разписани подробно в *Техническата спецификация* от документацията за участие.

**Оглед на обекта**

Заинтересованите лица могат да извършат оглед на обекта и да се запознаят с Техническия проект, което може да се реализира всеки работен ден от 9:00 до 16:00 часа, до датата, определена като краен срок за получаване на оферти, след предварителна заявка на тел. 0877864928 лице за контакт- Цветелин Цветков

**Финансиране -** поръчката се финансира с бюджетни средства на възложителя.

**ІІ. Място и срок за изпълнение на поръчката.**

Обекта се намира в УПИ I, кв.9, по плана на гр. Правец, ул. Перуша №4 - дворното пространство около сградите на Националната професионална гимназия по компютърни технологии и системи - гр. Правец".

Срокът за изпълнение на поръчката се предлага от участника и е минимум 30 (тридесет) и максимум 60 (шестдесет) календарни дни, съгласно проекта на договор: изпълнителят се задължава да извърши всички описани в количествената сметка СМР и наложилите се за реализацията на обекта непредвидени работи, включително подписването на Приемно-предавателен протокол, от подписване на Протокол обр. 2/ Заповедна книга. Подписването на Протокол обр. 2/ Заповедна книга да се осъществи не по късно от 10 дни след сключване на договора.

**III. Обща прогнозна стойност на поръчката.**

Общата прогнозната стойност на обществената поръчка **258772,86** лева без ДДС (двеста петдесет и осем хиляди седемстотин седемдесети два лева и осемдесет и шест стотинки). Посочената прогнозна стойност се явява и максимална стойност за изпълнение предмета на поръчката. Офертите на участници, които надхвърлят определения финансов ресурс от **258772,86** лева без ДДС няма да бъдат разгледани, като неотговарящи на предварително обявените условия на възложителя.

**IV.** **Начин на плащане**

Заплащането се извършва от Възложителя при условията на договора.

**V. ТЕХНИЧЕСКА СПЕЦИФИКАЦИЯ**

**1. Характеристика на обекта**

Обекта се намира в УПИ I, кв.9, по плана на гр. Правец. В имота има съществуващи сгради: учебен корпус, столова, спортен комплекс, общежития, спортна площадка, пешеходни алеи, паркинг и зелени площи. Съществуващите алейни настилки са от павета и керамични плочки, които на отделни участъци са счупени или липсват, или са с деформирала основа. Поради денивелация на терена алейната мрежа е с външни стълбища с масивни бордове, със стоманобетонова основа и настилка от каменни плочи, които на места са счупени или липсват, а останалата част е силно замърсена. Има само няколко лампи за осветление с подвижни основи и въздушно захранване. Няма налично градинско обзавеждане.

Предметът на поръчката не засяга предназначението на обекта. С настоящата поръчка се цели реновиране на дворното пространство на Гимназията, като за целта има изготвен и Технически проект, в който се предвиждат следните видове работи:

* Подмяна на цели участъци от съществуващите настилки по пешеходните алеи и външни стълбища.
* Изграждане на кът за тихи игри и спорт
* Изграждане на информационен тотем с името и герба на Гимназията.
* Изграждане на ново парково осветление и видео наблюдение в дворното пространство.
* Оформяне и подновяване на зелените площи, като се предвижда засаждане на нови храсти и дървета, презатревяване на участъци и резитба на короните на съществуващите храсти и дървета.

**2. Описание на строително – ремонтните работи**

**2.1. Видове строително-монтажни работи**

**2.1.1.** Демонтажни работи::

- Демонтаж на стари бетонови плочи и павета по алеи.

- Демонтаж на стари бетонови плочи по стълби

- Демонтаж на стари бетонови плочи по бетонов борд на стълби

- Демонтаж на отводнителна решетка

- Демонтаж на стари осветителни тела

**2.1.2.** Монтажни работи

**-** Направа на изкопи за бордюри, фундамент и кабели

**-** Направа на пясъчна основа в изкоп и под бетонови плочи

**-** Направа на циментов хастар и замазка

**-** Направа на бордюри

**-** Направа на облицовка от бетонови плочи по стълби

**-** Направа на настилка от бетонови плочи по алеи

**-** Направа на фундамент и метална конструкция за информационен тотем

**-** Направа на градинско осветление и видеонаблюдение

- Озеленяване – засаждане на нови храсти и дървета, презатревяване на участъци и резитба на короните на съществуващите храсти и дървета

**2.2. Количествена сметка**

|  |  |  |  |
| --- | --- | --- | --- |
| **номер** | **Видове стройтелно - ремонтни работи** | **мярка** | **Коли-чество** |
| **I. ИЗВЪРШВАНЕ НА ОСНОВЕН РЕМОНТ - дворно място** | | | |
| **I.** | **Работи по подготовка на строителната площадка** |  |  |
| **1** | Демонтаж на бетонови плочи по алейна настилка | м2 | 1942.00 |
| **2** | Демонтаж на бетонови плочи по стълби | м2 | 396.00 |
| **3** | Премахване на стара замазка под бетонови плочи при стълби | м2 | 396.00 |
| **4** | Демонтаж на облицовка по бетонов борд на стълби | м2 | 313.00 |
| **5** | Демонтаж на циментов хастар по бордове на стълби | м2 | 313.00 |
| **6** | Демонтаж на стара пясъчна основа под бетонови плочи h=10см | м3 | 194.00 |
| **7** | Демонтаж на осветителни тела за алейно осветление | бр | 6.00 |
| **8** | Демонтаж на отвоснителна решетка 520/20 см | бр | 1.00 |
| **9** | Демонтаж на метални ограждащи елементи 50/200 см | бр | 10.00 |
| **10** | Извозване на строителни отпадъци и депониране | м3 | 97.00 |
| **11** | Подреждане и складиране на здрави бетонови плочи | м3 | 38.84 |
| **II.** | **СМР на сгради и стр.съоръжения или на части от тях- архитектура** |  |  |
| **12** | Доставка и монтаж на бетонови плочи за алейна настилка - цвят сиво | м2 | 1276.00 |
| **13** | Доставка и монтаж на бетонови плочи за алейна настилка -цвят червено | м2 | 675.00 |
| **14** | Доставка и направа на циментова замазка по стълби с деб 5 см | м2 | 396.00 |
| **15** | Доставка и монтаж на бетонови плочи по стълби | м2 | 396.00 |
| **16** | Доставка и направа на циментов хастар по борд на стълби с деб 5 см | м2 | 383.00 |
| **17** | Доставка и монтаж на бетонови плочи по бетонов борд на стълби-цвят сиво | м2 | 383.00 |
| **18** | Направа на изкоп за бетонов бордюр /с дъл. 30см и шир. 20 см/ | м | 988.00 |
| **19** | Доставка и монтаж на бетонов бордюр - 100/5/25 см | м | 988.00 |
| **20** | Изкърпване на бетонов бордюр | м2 | 30.00 |
| **21** | Доставка и направа на пясъчна основа под бетонови плочи по алеи с деб. 10см | м3 | 194.00 |
| **22** | Досъавка и полагане на мразоустойчиво лепило за монтаж на бетонови плочи по борд и стъпала 2.5 кг/м2 | кг | 1950.00 |
| **23** | Почистване на стълби пред централен вход | м2 | 40.00 |
| **24** | Доставка и монтаж на метална отводнителна решетка 520/20 см | бр | 1.00 |
| **III.** | **СМР - АЛЕЙНО ОСВЕТЛЕНИЕ** |  |  |
| **3.1.** | **Тръбна мрежа** |  |  |
| **25** | Трасиране за изкоп за подземна тръбна мрежа | м | 719.00 |
| **26** | Направа на изкоп със засипване и трамбоване с вис. 85см и шир. 45см | м | 719.00 |
| **27** | Доставка и направа на пясъчна основа в изкоп с деб. 10см | м3 | 34.00 |
| **28** | Доставка и полагане на PVC тръби Ф 36 в изкоп | м | 1637.00 |
| **29** | Доставка и полагане на PVC сигнална лентав изкоп | м | 719.00 |
| **30** | Направа на кабелна единична шахта от плътни бетонови блокчета и капак с дължина 0.90м, шир. 0.60м и вис. 1.50м | бр | 7.00 |
| **3.2.** | **Осветителна инсталация** |  |  |
| **31** | Доставка и монтаж по схема на ел.табло Тро | бр | 1.00 |
| **32** | Доставка и изтегляне на кабел САВТ 3х2.5мм2 в РVC от подземна тръбна мрежа | м | 1396.00 |
| **33** | Доставка и изтегляне на кабел САВТ 3х4мм2 в РVC от подземна тръбна мрежа | м | 241.00 |
| **34** | Суха разделка и свързване към съоражение на кабел САВТ 3х2.5мм2 | бр | 168.00 |
| **35** | Суха разделка и свързване към съоражение на кабел САВТ 3х4мм2 | бр | 2.00 |
| **36** | Изпитване на кабел САВТ 3х2.5мм3 | бр | 84.00 |
| **37** | Изпитване на кабел САВТ 3х4мм4 | бр | 1.00 |
| **38** | Доставка и монтаж по парково осветително тяло тип IP54 E27 LED 20W, комплект с горещопоцинкован стоманотръбен стълб с височина 4.0м с вградена разклонителна кутия IP44 и разглобяемо съединение за заземляване /вкл. опроводен с кабел САВТ 3х2.5мм2/ | бр | 44.00 |
| **39** | Направа на бетонов фундамент /по детайл/ за монтаж на стоманотръбен стълб с предварително заложени гофрирани тръби Ф36 | бр | 44.00 |
| **40** | Доставка и монтаж на фотоклетка /сензор за осветеност/ IP44,230W, 16A | бр | 1.00 |
| **41** | Доставка и монтаж на заземител тип "Електрод" от по 2 бр. горещопоцинкован L профил 63/63/6 мм | бр | 18.00 |
| **42** | Измерване на преходно съпротивление на заземител | бр | 18.00 |
| **IV.** | **СМР на сгради и стр.съоръжения или на части от тях - конструкция** |  |  |
| **43** | Направа на изкоп | м3 | 2.80 |
| **44** | Направа на обратен насип | м3 | 1.00 |
| **45** | Доставка и полагане на подложен бетон В10 | м3 | 0.35 |
| **46** | Доставка и полагане на бетон В25 | м3 | 1.50 |
| **47** | Доставка и направа на кофраж | м2 | 5.00 |
| **48** | Доставка и монтаж на армировачна стомана В500В /Т-IV/ | кг | 101.60 |
| **49** | Доставка и монтаж на стоманена конструкция стомана S235JR | кг | 560.00 |
| **50** | Доставка и монтаж на анкерен болт М20х1060 кл.5.8 с шайби и контра гайки | бр | 8.00 |
| **V.** | **Паркоустройство** |  |  |
| **51** | Доставка, засаждане и укрепване на иглолистни разстения, вкл. еднократно поливане, -размер h150/170см / кълбовидните d60/ | бр | 26.00 |
| **52** | Доставка и засаждане на декоративни храсти, вкл. еднократно поливане, -размер со 3L | бр | 874.00 |
| **53** | Резитба на храсти- подмладяване и оформяне на корона | бр | 35.00 |
| **54** | Резитба и оформяне корона на дървета, отсичане на сухи клони и замазване на отрезите | бр | 85.00 |
| **55** | Презатревяване на участъци пред живите плетове и около новозасадените храсти -всички операции /прекопаване,подравняване, засяване, зариване, валиране, наторяване, поливяане/ | м2 | 300.00 |

Строително – монтажните работи ще се възлагат на Изпълнителя от упълномощени представители на Възложителя – инвеститорски контрол с възлагателни листове, в които са описани вида и количеството на строително – монтажни работи.

**3. Общи изисквания към изпълнението**

1. **Първоначална техническа информация**

Преди започване и по време на изпълнението на възложените работи, изпълнителят трябва да:

1. анализира и проверява всички данни;
2. да провери всички количества, отразени в количествените сметки;
3. да прегледа обекта и да получи цялата необходима информация;
4. да направи допълнителни измервания и калкулации;
5. да изясни всички задачи;
6. да оцени типа оборудване и съоръжения, необходими за изпълнение на работите посочени в спецификацията;
7. да изиска от възложителя цялата налична информация, която е необходима с оглед изпълнението на дейностите, включени в предмета на поръчката.

**3.2.** **Изисквания при строително – ремонтните дейности**

**3.2.1**. Изпълнението на строително – ремонтните дейности трябва да е съгласно Техническия проект

**3.2.2.** Всички изпълнени дейности трябва да са съобразени с техническите и законови разпоредби, с техническите и технологичните правила и нормативи действащи в Република България.

**3.2.3.** Преди започване на строителството Изпълнителят трябва да създаде временната си строителна база на място, посочено от Възложителя

Във временната си строителна база Изпълнителят следва да осигури най-малко следните складови площи:

* временни складове за доставяните материали, с оглед изискванията за съхранението им;
* площадка за складиране на строителни отпадъци.

След приключване на работите по предмета на договора, Изпълнителят своевременно ще демонтира от временната си база всичките си съоръжения, ще изтегли цялата си механизация и невложени материали и ще я разчисти за с**воя** сметка.

**3.2.4**. Възложителя предоставя на изпълнителя студена вода и ел. енергия.

**3.2.5**. При определени условия ще се налага да се работи при удължен работен ден или в неработни дни за реализиране срока за изпълнение. При неотложни мероприятия, свързани с работата на администрацията и при учебен процес, ще се налага частично спиране на СМР за определено време, като срока на договора се удължава съответно на пропуснатите дни, за което ще се съставя протокол, подписан от представители на страните по договора.

1. **Стандарти и норми**

Качеството и типа на всички строителни материали, които се влагат на обекта, трябва да са с оценено съответствие съгласно *Наредбата за съществените изисквания към строежите и оценяване на съответствието на строителните продукти* и да са придружени с „Декларация за съответствие".

За всички СМР да се спазват:

* *„Правила за извършване и приемане на строителни и монтажни работи" (ПИПСМР);.*
* *Наредба № 2/2004 на МРРБ и МТСП за минималните изисквания за здравословни и безопасни условия на труд при извършване на СМР;*
* *Наредба № 1з-1971/2009 на МРРБ и МВР за строително-техническите правила и норми за осигуряване на безопасност при пожар.*

1. **Гаранционни срокове**

Гаранционните срокове на строително-монтажните работи трябва да са не по-малки от регламентираните по Наредба № 2 от 31.07.2003 г. към ЗУТ.Гаранционните срокове текат от датата на подписване на Приемателно-предавателен протокол.

**Отстраняване на дефекти, появили се при експлоатация на обекта**

Всички дефекти, възникнали преди края на гаранционния срок се констатират с протокол, съставен и подписан от представители на възложителя. Този протокол незабавно се изпраща на изпълнителя с указан срок за отстраняване на дефекта. При проявени дефекти, преди края на гаранционния срок, в резултат на вложени некачествени материали или оборудване или некачествено извършени работи от изпълнителя, същият ще ги отстрани за собствена сметка в срок, определен от възложителя.

* 1. **Общи изисквания към оборудването и материалите и извършване на работите**

Всички материали, които ще бъдат вложени на обекта трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него. Всички продукти подлежат на одобрение от възложителя.

Влагат се нови, неупотребявани и без дефекти материали. В случай на подмяна на материали, а така също и по отношение на цветовото дефиниране, трябва да се търси одобрение на възложителя.

Изпълнителят да осигурява достъп за представители на възложителя, за проверка изпълнението на графика, технологичната последователност и използваните материали. Изпълнителят е отговорен за необходимото количество и качество на материалите.

**Оборудване**

Изпълнителят трябва да разполага с инструменти, съоръжения и оборудване, необходими за извършване на дейностите, включени в количествената сметка.

* 1. **Контрол на строителните работи**

Възложителят ще определи отговорно длъжностно лице - инвеститорски контрол, което ще следи за изпълнение на договорените задължения, включително и за подписване на следните актове и протоколи по време на изпълнението на обекта, съставени по образци от *Наредба № 3 за съставяне на актове и протоколи по време на строителството:*

* акт образец 12 - за установяване на всички видове СМР, подлежащи на закриване;
* акт образец 10 - за спиране на строителните работи и съответно Акт обр. 11 за продължаване на строителството, по преценка на Възложителя, на основание лоши атмосферни условия и др. форсмажорни обстоятелства;
* количествено - стойностна сметка за реално изпълнените СМР на обекта;
* протокол за поетапно предаване от изпълнителя и приемане от възложителя на изпълнения обект, съгласно сключения договор - констативен акт - аналогичен на акт образец 19.
* всички декларации за съответствие, сертификати за материалите, да се предават на представителя на Възложителя, определен за контрол на обекта.
  1. **Контрол на качеството**

Изпълнителят трябва да предостави на възложителя професионално изпълнение на строително-монтажните работи (СМР).

***Общи изисквания за качество при изпълнение на дейностите***

**3.7.1** Всяка доставка на материали и оборудване на строителния обект да бъде придружена задължително със сертификат за качество в съответствие с определените технически стандарти, спецификации или предварително одобрени от Възложителя мостри.

* + 1. Всички продукти или оборудване, които ще бъдат вложени при изпълнение на работите, да бъдат доставени в комплект с всички необходими детайли и части, придружени с наръчници за експлоатация и поддръжка, където могат да се приложат такива.
    2. Гаранциите за изпълнение на извършените СМР, започват да текат от датата на подписване на Протокол за приемане на обекта от Възложителя.
    3. Предаването на изпълнени видове работи и вложени материали да съответства на стандартите, съгласно изискванията на Възложителя, посочени в техническото задание.
  1. **Изисквания за безопасност и координация**

При изпълнение на ремонтните строителни работи да се спазват всички изисквания на българското законодателство за сигурност, здраве и безопасност на труда, както и изискванията за пожарна безопасност.

Да се спазват изискванията на *Наредба № 2 за минимални изисквания за здравословни и безопасни условия на труд при извършване на СМР* от 22.03.2004 г.

На обекта да се назначават единствено квалифициран персонал и работници, които са годни да изпълняват качествено работите.

* 1. **Защита на околната среда. План за управление на отпадъците**

При извършване на СМР по реализацията на поръчката да се включат мерки и дейности за опазване и защита на околната среда, подготовката за изпълнението на които да започне преди и да продължи в периода на строителство на обекта, до предаването му за експлоатация, с цел да се гарантира спазването на законовите разпоредби и недопускане на негативно въздействие върху околната среда и здравето на хората, работещи на обекта, ученици, преподаватели и служители на ПГКТС – гр. Правец.

Всички строително-монтажни работи да се изпълняват в съответствие с българските разпоредби и закони за защита на околната среда.

Да бъдат сведени дo минимум шума и праха на обекта. Ежедневно обекта и прилежащите площи, да бъдат почиствани и отпадъците да бъдат извозвани на сметище.

Преди започване на строително монтажните работи Изпълнителя представя на Възложителя за утвърждаване план за управление на строителните отпадъци, който е разработен съгласно чл. 11, ал. 1 от Закона за управление на отпадъците и Наредбата за управление на строителните отпадъци и за влагане на рециклирани строителни материали.

* 1. **График на изпълнение на СМР на обекта**

При започване на работа, при необходимост, изпълнителят трябва да актуализира предложените в техническото си предложение линеен график за изпълнение на предвидените по договора СМР и диаграма на работната сила, съобразени с конкретните условия на строителната площадка.

Диаграмата на работната сила да показва броя на работниците във всеки момент, както и средния брой на работниците на обекта.

* 1. **Почистване и предаване на обекта**

Изпълнителят трябва да поддържа обекта чист и подреден непрекъснато по време на изпълнение на работите.

За почистването и предаването на обекта не е предвидено допълнително заплащане.

При предаване на обекта, изпълнителят предава на възложителя всички ключове и цялата документация (протоколи, сертификати и др.).

**4. Технически изисквания**

**4.1. Обхват на строително-монтажните работи**

В рамките на настоящата обществена поръчка се третира изпълнението на строително-монтажни и строително-ремонтни дейности, необходими за реновиране на дворното пространство около сградата на Националната професионална гимназия по компютърни технологии и системи - гр. Правец, съгласно Техническия проект

***Изпълнението на всички строително-монтажни работи трябва да бъде координирано и съгласувано с Възложителя.***

**4.2. Изисквания към материалите:**

**4.2.1.** **Общи изисквания**

Строителните продукти, предназначени за трайно влагане в обекта трябва да са годни за предвижданата им употреба и да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба. Характеристиките им трябва да са подходящи за вграждане, монтиране, поставяне или инсталиране при обновявания.

По смисъла на Регламент (ЕС) № 305/2011 на европейския парламент и съвета за определяне на хармонизирани условия за предлагането на пазара на строителни продукти:

* „*строителен продукт*" означава всеки продукт или комплект, който е произведен и пуснат на пазара за трайно влагане в строежи или в части от тях и чиито експлоатационни показатели имат отражение върху експлоатационните характеристики на строежите по отношение на основните изисквания към строежите;
* *„комплект"* означава строителен продукт, пуснат на пазара от един-единствен производител, под формата на набор от най-малко два отделни компонента, които трябва да бъдат сглобени, за да бъдат вложени в строежите;
* *„съществени характеристики"* означава онези характеристики на строителния продукт, които имат отношение към основните изисквания към строежите;
* *„експлоатационни показатели на строителния продукт"* означава експлоатационните показатели, свързани със съответните съществени характеристики, изразени като ниво, клас или в описание.

Редът за прилагане на техническите спецификации на строителните продукти е в съответствие с Регламент № 305/2011, чл. 5, ал. 2 и 3 от ЗТИП и Наредбата за съществените изисквания към строежите на МРРБ, приета с ПМС № 325 от 06.12.2006 г. на МС и оценяване на съответствието на строителните продукти. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са:

* 1. *декларация за експлоатационни показатели* съгласно изискванията на Регламент (ЕС) № 305/2011 и образеца, даден в приложение III на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка (ЕТО). При съставена декларация за експлоатационни показатели на строителен продукт се нанася маркировка „СЕ" ;
  2. *декларация за характеристиките на строителния продукт,* когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ";

3. *декларация за съответствие с изискванията на инвестиционния проект,* когато строителните продукти са произведени индивидуално или по заявка, не чрез серийно производство, за влагане в един единствен строеж.

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

На строежа се доставят само строителни продукти, които притежават подходящи характеристики за вграждане, монтиране, поставяне или инсталиране на обекта и само такива, които са заложени в проектите със съответните им технически характеристики, съответстващи на техническите правила, норми и нормативи, определени със съответните нормативни актове за проектиране и строителство.

1. **Технически изисквания към доставените на обекта продукти:**

**- Бетонови плочки** да са с голяма механична здравина, точни линейни размери, дълготрайност, висока износоустойчивост и мразоустойчивост. Външната видима повърхност да е с равномерен сив /червен цвят, без неравности, драскотини, балони и други дефекти.

- **Бетонови бордюри** Полагането на нови или подмяната на съществуващи бордюри се изпълнява с бетонови изделия в съответствие с БДС ЕN 1340:2005/АС:2006 или еквивалент и БДС ЕN 206 – 1/NA:2008 или еквивалент, бетонов разтвор В12.5 в съответствие с БДС ЕN 206 – 1/NA:2008 или еквивалент и БДС 9673-84 или еквивалент.

**- Стоманената конструкция** за тотема да се изработи от горещо валцовани профили от стомана клас S235JR или еквивалент.

**4.2.3. В Техническото си предложение участникът трябва да посочи:**

Списък на производителите на материалите съгласно Техническата спецификация на Възложителя, които ще бъдат вложени в обекта, съдържащ минимум следната информация – вид продукт, производител, страна на произход, технически и функционални характеристики, гаранция на материала от производителя.

Към списъка се прилагат информационни материали (каталози, рекламни брошури, продуктови спецификации или др. представящи основните продукти и техните технически показатели, които позволяват Възложителят да се запознае достатъчно ясно и подробно с намеренията на участника) минимум за: бетонови плочи, бетонови бордюри, градински осветителни тела, ел. кабели и декоративни храсти.

**4.2.4.** С оглед качественото изпълнение на поръчката в съответствие с техническата спецификация и изискванията на възложителя към Техническото си предложение участникът трябва да приложи следните документи: линеен график, диаграма на работната сила, Схема на местата за складиране на строителни продукти, временни съоръжения и контейнери за отпадъци и декларации за съответствие и/или декларации за експлоатационните показатели, при спазване на техническите изисквания на Възложителя за следните материали: бетонови плочи, бетонови бордюри, градински осветителни тела и ел. кабели.

**4.2.5.**Организацията на персонала, на който са възложени дейностите по строителство за изпълнение на предмета на обществената поръчка - Възложителят е идентифицирал следните дейности, които е необходимо да бъдат извършени при реализация на поръчката и които участникът трябва да посочи в Техническото си предложение:

Дейност № 1 - подготовка за започване на СМР на обекта, етапи и последователност на извършване на СМР;

Дейност № 2 - организация на персонала и ресурсите за извършване на СМР в т.ч.:

- осигуряване на човешките ресурси, определяне на конкретните ангажименти на експертите по отделните части и комуникация, както и методи за вътрешен контрол;

- осигуряване на материални ресурси - стр. материали, продукти и др.;

- осигуряване на строителна и малка механизация, ръчни инструменти;

- организация на дейностите по контрол на качеството на СМР и влаганите материали

Дейност № 3 - осигуряване на здравословни и безопасни условия на труд, противопожарна безопасност;

Дейност № 4 - изпълнение на видовете СМР, приемане и отчитане на строителството;

Дейност № 5 - завършване на обекта;

Дейност № 6 - предаване и приемане на обекта;

Дейност № 7 - организация на гаранционното поддържане на обекта.

Участникът трябва да предложи организация на персонала, на койтое възложено строителството за изпълнение на обществената поръчка, в която са отразени всички предвидени по-горе дейности по изпълнение на поръчката. Предвидената организация на изпълнение (е ангажиране на всички материални и човешки ресурси, разпределение на задачите между експертите, избраната схема за взаимодействие с Възложителя във връзка е изпълнение, отчитане, съгласуване и приемане на работата) трябва да е в съответствие с предложението на участника, използвания инструментариум/техники е съобразен с обема и естеството на дейностите от техническата спецификация, на действащото законодателство, на съществуващите технически изисквания и стандарти и с предмета на поръчката. Дейностите, които ще бъдат извършени от персонала при изпълнение предмета на обществената поръчка, трябва да са анализирани, като конкретните мерки, способи и методи на работа, които ще бъдат изпълнени за всяка дейност са обвързани с организацията и постигат целените резултати, свързани с реализирането на съответната дейност и създават гаранции за качествено изпълнение на дейностите. Преценява се степента на съответствие на планираната организация с:

- изискванията за технологична последователност при строителните процеси, включително организация на снабдяването и използване на нужните материали;

- спецификата на конкретния обект по отношение на планираното изпълнение.

Към всяка употреба в текста на настоящата Техническа спецификация (заедно с всички форми на членуване, в единствено или множествено число) на стандарт, спецификация, техническо одобрение или друга техническа референция, както и на конкретен модел, източник, процес, търговска марка, патент, тип, произход или производство по смисъла на чл. 48, ал. 2 и чл. 49, ал. 2 от ЗОП, ако изрично не е указано друго, следва автоматично да се счита за добавено „или еквивалент“.